CELEX: 62007TN0227
Language: sk
Date: 2007-06-28 00:00:00
Title: Vec T-227/07: Žaloba podaná 28. júna 2007 – Španielsko/Komisia

8.9.2007   
            
            
               SK
            
            
               Úradný vestník Európskej únie
            
            
               C 211/37
            
         Žaloba podaná 28. júna 2007 – Španielsko/Komisia
   (Vec T-227/07)
   (2007/C 211/72)
   Jazyk konania: španielčina
   Účastníci konania
   
      Žalobca: Španielske kráľovstvo (v zastúpení: M. Muñoz Pérez)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie 2007/243/ES z 18. apríla 2007, ktorým sa z financovania Spoločenstva vylučujú niektoré výdavky uskutočnené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v rozsahu, v akom sa ho týka predmetná žaloba,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Španielske kráľovstvo napáda predmetné rozhodnutie, pokiaľ ide o finančné opravy platieb uskutočnených v rámci pomoci pre spracovanie rajčín vo finančných rokoch 2003 a 2004 vo výške 4 090 316,46 eur
   Žalobca na podporu svojich návrhov uvádza:
   
               —
            
            
               porušenie článkov 2 a 3 nariadenia 729/70 (1) a článku 2 nariadenia 1258/1999 (2), keďže nedošlo k nezrovnalostiam, ktoré uvádza Komisia, najmä pokiaľ ide o kontroly na mieste odovzdávania surovín, a ktoré mali spočívať v neexistencii nočných kontrol zo strany inšpektorov autonómnej oblasti Extremadura, v nedostatkoch pri úschove potvrdení o vážení a v hromadnom podpisovaní potvrdení o odovzdaní,
            
         
               —
            
            
               subsidiárne porušenie zásady proporcionality, keďže Komisia sa rozhodla uplatniť finančnú opravu na celkové množstvo odovzdaných rajčín, pričom základná nezrovnalosť, na ktorej sa zakladá finančná oprava, sa týka iba tých množstiev rajčín, ktoré boli odovzdané v nočných hodinách, a preto existuje možnosť obmedziť finančnú opravu iba na tieto množstvá.
            
         
      (1)  Nariadenie Rady (EHS) č. 729/70 z 21. apríla 1970 o financovaní Spoločnej poľnohospodárskej politiky [neoficiálny preklad] (Ú. v. ES L 94, 28.4.1970, s. 13).
   
      (2)  Nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (Ú. v. ES L 160, s. 103; Mim. vyd. 03/025, s. 414).